Lav et referat af nedenstående tekst:

Tekst:
I nat klokken 02 måtte politiet rykke ud, da endnu en brand raserede i en container i Aalborg Øst. Denne gang stod flammerne på Blåkildevej. Der var ikke fare for, at ilden ville sprede sig, da containeren stod frit. Branden er blot en af mange i Aalborg Øst henover sommeren. - Brandene er der stort set hver weekend, og jeg vil skyde på, at der har været ti brande i Aalborg Øst denne sommer, siger Mogens Hougesen, vagtchef ved Nordjyllands Politi. Politiet er på bar bund i sagen. Tidligt i morges blev en kvinde overfaldet på Havnevej i Løgstør på vej hjem fra Løgstør Open Air. To mænd slog hende og tog hendes tegnebog og mobiltelefon. Kvinden blev bragt til skadestuen, men er ikke kommet alvorligt til skade. Politiet, der intet signalement har af de to mænd, efterforsker sagen som et røveri. Klokken 04.02 modtog politiet en anmeldelse om et indbrud på Flagbakkevej i Skagen i en kontorbygning på en campingplads. Der blev observeret flere personer, der forlod kontorbygningen i en bil. Senere blev bilen fundet, hvori en mand befandt sig, men politiet har en stærk mistanke om, at der har været flere involveret i indbruddet. Manden er bragt til afhøring i Frederikshavn.

Referat:
Ordensmagten måtte i nat rykke ud til både brand, indbrud og røveri.